**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ ՀՈՒՆԻՍԻ 1-Ի` ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՕՐՎԱ ԱՌԹԻՎ**

Սիրելի փոքրիկներ.

Շնորհավորում եմ ձեզ հունիսի 1-ի՝ երեխաների իրավունքների պաշտպանության օրվա առթիվ: Դուք եք մարդկությանը ժպիտ ու սեր պարգևում, և ձեր գոյությամբ է ապրելը գեղեցկանում:

Թող աշխարհում ոչ մի երեխա չիմանա ինչ բան է կարիքը, չառնչվի որևէ վատ երևույթի, ունենա համերաշխ ընտանիք, ստանա լիարժեք կրթություն, զգա մանկության բոլոր վայելքները, և որ ամենակարևորն է՝ ապրի խաղաղ հայրենիքում:

Մոլորակի բոլոր երեխաներին մաղթում եմ անհոգ ու հետաքրքիր մանկություն, խինդով ու երջանկությամբ ողողված օրեր, բարեկեցիկ կյանք ու իրականանալի երազանքներ: Դուք եք մեր վաղվա օրվա և լուսավոր ապագայի հույսն ու կերտողը, և ձեզ հետ են կապված բոլոր մեծահասակների նպատակներն ու երազանքները:

***Լավագույն ցանկություններով`***

***Գավառ համայնքի ղեկավար՝ Գուրգեն Երվանդի Մարտիրոսյան***